Venstre havde håbet, at de kunne vælte Socialdemokraterne af pinden i Aalborg Kommune, men sådan skulle det ikke gå, og selvom Venstres valgresultat isoleret er acceptabelt, var det en skuffet Tina French, der mødte TV2/Nord kort før midnat. - Vi afsøger de muligheder, der er, sagde Tina French Nielsen. Venstre har på nuværende tidspunkt to rådsmandposter, men med Enhedslistens fornemme valg, er det tvivlsomt, om de kan bevare dem begge, og det er noget af det, som Venstre nu skal have afklaret.

Opsummering:
Tina French Nielsen og Venstre måtte se sig slået af Kastrup og co.